Džonatans Teivss

Džonatans Teivss (; dzimis 1988. gada 29. aprīlī Vinipegā) ir kanādiešu hokejists, centra uzbrucējs, Kanādas hokeja izlases spēlētājs. Pašlaik (2026) Teivss spēlē Nacionālās hokeja līgas kluba Vinipegas "Jets" sastāvā.

 Spēlētāja karjera 
Pēc tam, kad 2006. gada NHL draftā Čikāgas "Blackhawks" Teivsu bija izvēlējusies ar augsto kopējo trešo numuru, spēlētājs izlēma izstāties no augstskolas, priekšroku dodot profesionālam hokejam. 2007. gada 10. oktobrī Teivss debitēja NHL, gūstot vārtus jau ar savu pirmo metienu. Turpinājumā viņš atzīmējās ar punktu spēlēs vēl nākamās desmit spēles, kas to padarīja par otru visu laiku garāko NHL debitanta rezultativitātes sēriju.  Par spīti tam, ka savas debijas sezonas gaitā Teivss traumas dēļ izlaida 16 spēles, sezonu viņš noslēdza kā otrs rezultatīvākais "Blackhawks" spēlētājs uzreiz aiz cita debitanta Patrika Keina. Teivss tika nominēts arī Kaldera balvai, taču to saņēma Keins.

2008. gada 18. jūlijā Teivss kļuva par Čikāgas kluba kapteini, kas viņu padarīja par trešo jaunāko kapteini līgas vēsturē. 2009. gada 27. februārī mačā pret Pitsburgas "Penguins" Teivss atzīmējās ar savu pirmo hat-trick NHL.  Sezonu viņš noslēdza ar 69 punktiem 82 spēlēs, palīdzot "Blackhawks" pirmo reizi kopš 2002. gada kvalificēties NHL izslēgšanas kārtas spēlēm. Nākamajā sezonā Teivss kopā ar komandas biedriem izcīnīja Stenlija kausu. 2013. un 2015. gadā Teivss kļuva jau par trīskārtēju Stenlija kausa ieguvēju.

2025. gada 20. jūnijā Teivsa dzimtās pilsētas komanda Vinipegas "Jets" paziņoja, ka viņš pievienosies komandai 2025.–2026. gada sezonā, ar līgumu uz vienu gadu.

Kanādas izlases rindās Teivss izcīnījis 2010. un 2014. gada olimpisko spēļu čempionu titulu, kā arī 2007. gada Pasaules čempionāta zelta medaļas un 2008. gada sudraba medaļas. 2006. un 2007. gadā Teivss kļuva arī par Pasaules čempionu U20 jauniešu konkurencē.

 Karjeras statistika 
 Klubu statistika 
     Regulārā sezona   Izslēgšanas spēles Sezona  Klubs  Līga                     2007—08 Čikāgas "Blackhawks" NHL 64  24  30  54  44 —  —  —  —  — 2008—09 Čikāgas "Blackhawks" NHL 82  34  35  69  51 17  7  6  13  26 2009—10 Čikāgas "Blackhawks" NHL 76  25  43  68  47 22  7  22  29  4 2010—11 Čikāgas "Blackhawks" NHL 80  32  44  76  26 7  1  3  4  2 2011—12 Čikāgas "Blackhawks" NHL 59  29  28  57  28 6  2  2  4  6 2012—13 Čikāgas "Blackhawks" NHL 47  23  25  48  27 23  3  11  14  18 2013—14 Čikāgas "Blackhawks" NHL 76  28  40  68  34 19  9  8  17  8 2014—15 Čikāgas "Blackhawks" NHL 81  28  38  66  36 23  10  11  21  8 2015—16 Čikāgas "Blackhawks" NHL 80  28  30  58  62 7  0  6  6  10 2016—17 Čikāgas "Blackhawks" NHL 72  21  37  58  35 4  1  1  2  0 2017—18 Čikāgas "Blackhawks" NHL 74  20  32  52  47 —  —  —  —  — 2018—19 Čikāgas "Blackhawks" NHL 82  35  46  81  40 —  —  —  —  — NHL kopā 873  327  428  755  477 128  40  70  110  82

 Izlases statistika 
 Gads  Izlase  Turnīrs           2006 Kanāda PČ U20 6  0  2  2  2 2007 Kanāda PČ U20 6  4  3  7  12 2007 Kanāda PČ 9  2  5  7  6 2008 Kanāda PČ 9  2  3  5  8 2010 Kanāda OS 7  1  7  8  2 2014 Kanāda OS 6  1  2  3  0 2016 Kanāda PKH 6  3 2  5  0 Izlasē kopā 37  9  19  28  16

 Atsauces 

 Ārējās saites 


Kategorija:1988. gadā dzimušie
Kategorija:Kanādas hokejisti
Kategorija:Čikāgas "Blackhawks" spēlētāji
Kategorija:Vinipegas "Jets" spēlētāji
Kategorija:Stenlija kausa ieguvēji
Kategorija:Hokejisti 2010. gada ziemas olimpiskajās spēlēs
Kategorija:Hokejisti 2014. gada ziemas olimpiskajās spēlēs
Kategorija:NHL drafta pirmās kārtas izvēles
Kategorija:Vinipegā dzimušie
Kategorija:2010. gada ziemas olimpisko spēļu medaļnieki
Kategorija:2014. gada ziemas olimpisko spēļu medaļnieki
Kategorija:Olimpiskie zelta medaļnieki hokejā
Kategorija:Kanādas olimpiskie zelta medaļnieki